Lee Jung-jin, Kim Ki-duk og Jo Min-su på Filmfestivalen i Venezia i 2012.
**Kim Ki-duk** (koreansk: 김기덕; født 20. desember 1960 i Bonghwa i Nord-Gyeongsang i Sør-Korea, død 11. desember 2020 i Riga i Latvia) var en sørkoreansk filmskaper. Filmene hans har hatt stor suksess over hele verden, og regnes blant de fremste regissører fra Sør-Korea.[]

Liv og virke
------------

### Bakgrunn

Kim ble født i 1960 i Bonghwa i Sør-Korea. Da han var ni år gammel flyttet familien til Seoul, der han etterhvert gikk på en yrkesskole rettet mot jordbruk. Etter den obligatoriske skolegang, da han var blitt 17 år, var familien havnet i økonomiske vanskeligheter. Han arbeidet så i fabrikk til han ble tyve år gammel. Så gikk han inn i marinen, og tjenestegjorde der i fem år. 

Han ble på denne tid sterkt dradd mot det religiøse; han kom i kontakt med en kirke som tok seg av synshemmede, og han funderte på å bli predikant. 

Han flyttet så fra hjemlandet og studerte kunst i Paris fra 1990 til 1992. Kim Ki-duk hadde innen sitt gjennombrudd som regissør overhodet ingen filmutdannelse; studiene i Paris var ikke inne på film. Han var imidlertid filminteressert og begynte med skrive manus. Hans talent ble oppdaget da han i 1995 vant førstepremien i en manuskonkurranse arrangert av Det koreanske filmråd.

### Film

Han debuterte i 1996 som regissør med spillefilmen *Ag-o*, hvor han hadde både manus og regi. Da filmen *Fryktens øy* (2000) ble nominert til Gulløven under Filmfestivalen i Venezia, vakte han oppsikt i den vestlige verden. Det virkelige gjennombruddet kom med suksessfilmen *Vår, sommer, høst, vinter … og vår* i 2003, og fulgte opp suksessen med *Samarai* (2004), som ble belønnet med Sølvbjørnen under Filmfestivalen i Berlin.

Kim opererte som regel innen sjangrene drama eller thriller. Filmene hans er svært dvelende, med ofte lange tagninger. Han var sparsom med bruken av dialog i filmene sine. I *Tomme hus* (2005) for eksempel sier ikke hovedpersonen et eneste ord i løpet av hele filmen.

Hans filmer var som oftest lagt i et pessimistisk-lakonisk toneleie, fulle av arkatiske voldsutbrudd fra hans ofte kommunikativt forstyrrede protagonister. I Sør-Korea heftet det især etter filmen *Bad Guy* et kvinnefiendtlig image ved ham, noe han selv holdt for å være en misoppfatning.

I 2017 ble han opptatt i Academy of Motion Picture Arts and Sciences (AMPAS). Det er dette institutt som hvert år utdeler Oscar-prisene.

### Død

Den 11. desember 2020 døde Kim Ki-duk på et sykehus i Riga i Latvia av komplikasjoner forårsaket av COVID-19, i en alder av 59 år, bare noen få dager før sin 60-årsdag

Filmografi
----------

Komplett liste over alle filmene Kim har regissert (han har skrevet manus til alle bortsett fra Breath):

| År | Engelsk tittel | Koreansk translittereret | Norsk tittel |
| --- | --- | --- | --- |
| 1996 | *Crocodile* | *Ag-o* |  |
| 1997 | *Wild Animals* | *Yasaeng dongmul bohoguyeog* |  |
| 1998 | *Birdcage Inn* | *Paran daemun* |  |
| 2000 | *The Isle* | *Seom* | *Fryktens øy* |
| *Real Fiction* | *Shilje sanghwang* |  |
| 2001 | *Address Unknown* | *Suchwiin bulmyeong* |  |
| *Bad Guy* | *Nabbeun namja* |  |
| 2002 | *The Coast Guard* | *Haeanseon* |  |
| 2003 | *Spring, Summer, Fall, Winter... and Spring* | *Bom yeoreum gaeul gyeoul geurigo bom* | *Vår, sommer, høst, vinter….og vår* |
| 2004 | *Samaritan Girl* | *Samaria* |  |
| *3-Iron* | *Bin-jip* | *Tomme hus* |
| 2005 | *The Bow* | *Hwal* |  |
| 2006 | *Time* | *Shi gan* | *Time* |
| 2007 | *Breath* | *Soom* |  |
| 2008 | *Dream* | *Bimong* |  |

2012 *Pieta*

Skrevet og produsert:

* Rough Cut (Yeong-hwa-neun yeong-hwa-da, 2008)
* Beautiful (Bi-mong, 2008)

Referanser
----------

1. ↑   Gemeinsame Normdatei, GND-ID 130537187, besøkt 21. juli 2015[Hentet fra Wikidata]
2. ↑   Munzinger Personen, Munzinger IBA 00000029274, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id kim-ki-duk, besøkt 9. oktober 2017[Hentet fra Wikidata]
4. ↑   filmportal.de, Filmportal-ID f919a1529d0f4aaf9c3413935391aa8c, besøkt 9. oktober 2017[Hentet fra Wikidata]
5. ↑   «È morto Kim Ki-duk, regista di 'L'isola' e 'Ferro 3', per complicazioni da Covid19», verkets språk italiensk[Hentet fra Wikidata]
6. ↑   «Koronavírusban, 59 évesen meghalt az egyik legjobb koreai filmrendező, Kim Ki-duk», verkets språk ungarsk[Hentet fra Wikidata]
7. ↑   www.lrt.lt[Hentet fra Wikidata]
8. ↑  Class of 2017. Lest 30. juni 2017.
9. ↑  «현지 언론 "김기덕 감독, 라트비아서 코로나19로 사망"». *news.jtbc.joins.com* **(koreansk)**. 11. desember 2020. Besøkt 11. desember 2020.
10. ↑  «Korean filmmaker Kim Ki-duk dies from Covid-19 complications in Latvia». *lrt.lt* **(engelsk)**. 11. desember 2020.
11. ↑  [Pietistisk eksess «Arkivert kopi». Arkivert fra originalen 30. november 2012. Besøkt 22. november 2012. ]

Eksterne lenker
---------------

* (en) Kim Ki-duk – kategori av bilder, video eller lyd på Commons Rediger på Wikidata
* (en) Kim Ki-duk på Internet Movie Database Rediger på Wikidata

* (sv) Kim Ki-duk i Svensk Filmdatabas Rediger på Wikidata

* (da) Kim Ki-duk på Filmdatabasen Rediger på Wikidata

* (da) Kim Ki-duk på Filmdatabasen Rediger på Wikidata

* (da) Kim Ki-duk på Scope Rediger på Wikidata

* (fr) Kim Ki-duk på Allociné Rediger på Wikidata

* (en) Kim Ki-duk på AllMovie Rediger på Wikidata

* (en) Kim Ki-duk hos The Movie Database Rediger på Wikidata

Portal: Korea

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** BBC Things **·** Munzinger (iba)
 |